Scandic Meyergården hotell

Scandic Meyergården hotell er et hotell i sentrum av Mo i Rana i Rana kommune på Helgeland i Nordland. Hotellet befinner seg mellom Fr. Nansesgate 28 og Ole Tobias Olsensgate 22, på østsiden av Ranfjorden, ca 200 meter fra Mo i Rana stasjon og i gangavstand fra byens handlegater.

Meyergården ble grunnlagt som et herberge i 1890, og ble omdannet til hotell i 1928. I 1997 ble det en del av kjeden Rica Hotels og i 2014 ble det oppkjøpt av Scandic Hotels.

Fjordgården hotell ble bygd på 1990-tallet som en avdeling av Meyergården. I 2015 ble dette et selvstendig hotell.

Sammen med Moholmen, Mo kirke (1724) og Mo prestegård er Meyergården det eneste som er igjen av bebyggelsen fra det gamle Mo i Rana.

Historie
Foretaket har hatt mange navn og driftsformer. Det ble åpnet i 1890 som et vandrerhjem eller herberge under navnet Heim. Det startet som en ren familiebedrift, og den første eieren var den lokale handelsmannen Lars Aagaard Meyer (1831–1909).

I 1903 overtok sønnen Hans Abraham Meyer (1865–1926), og i 1926 ble han etterfulgt av sin kone Thora Meyer. I 1928 ble det oppgradert til et hotell og endret navn til Meyergården Turisthotell.

Den 28. mai 1975 ble foretaket omdannet til aksjeselskap med lokale investorer, og endret navn til Meyergården Turisthotell AS.

I 1997 ble det innlemmet i hotellkjeden Rica Hotels gjennom en franchiseavtale, og i 2014 ble det en del av kjeden Scandic Hotels. I 2000 ble Fjordgaarden Mo åpnet i Søndre gt 9, på sjøsiden ut mot Ranfjorden. Det eies og drives av Scandic Meyergården hotell, er åpent om sommeren og besøkes mye av turister fra EU-land.

I 1997 ble det en del av hotellkjeden Rica Hotels; etter at en franchiseavtale ble inngått med hotellkjeden, fikk hotellet navnet Rica Meyergården hotell den 1. januar 2012.Marit Ulriksen: Knytter tettere bånd. Ærverdige Meyergården hotell er nå blitt Rica Meyergården hotell, Rana Blad, 5. januar 2012 Den 11. februar 2014 ble Rica Hotels oppkjøpt av hotellkjeden Scandic Hotels,Dag Fonbæk og Hege Lyngved Odinsen: Scandic kjøper opp Rica. Overtar 65 hoteller i Norge , VG, 11. februar 2014 og hotellet ble samme dag en del av Scandic-kjeden.Marit Ulriksen: Fra Rica til Scandic, Rana Blad, 12. februar 2014

I 1903 overtok sønnen Hans Meyer, etterfulgt av hans kone Thora Meyer i 1926 og deres datter Valborg Meyer i 1948. Under hennes ledelse ble det 28. mai 1975 omdannet til et aksjeselskap.

Hotellet er bygd i sveitserstil med trematerialer etter tegninger av arkitekten Ole Falck Ebbel. Meyer var vertskap for Kong Oscar II, da han på sin reise i 1873 ga audiens for lokalbefolkningen. Meyergården hotell ble også brukt av Kong Haakon VII og dronning Maud på deres reiser i Nord-Norge i 1907 og 1922.

Bar og nattklubb
Bamse Bar er hotellets bar, og er oppkalt etter en utstilt brunbjørn som ble skutt i Plurdalen i Nord-Rana.Klaus Solbakken: Nærkontakt med bjørn, Rana Blad, 2. september 2005

Høsten 1991 åpnet hotellet nattklubben Ramona nattklubb. Den var Nord-Norges største nattklubb med diskotek og plass til 550 gjester. Nattklubben stengte sine dører 7. september 2012.Marit Ulriksen: Stenger dørene. Den tradisjonsrike nattklubben Ramona er gått over i historien, Rana Blad, 7. september 2012Marit Ulriksen: En epoke er over. Etter nesten 21 år er det slutt. Ramona har stengt dørene., Helgeland Arbeiderblad, 8. september 2012

I 1997 åpnet hotellet puben Big Ben Pub.

Referanser

Eksterne lenker

 Offisielle nettsider
 Hjemmesiden til Fjordgården hotell

Kategori:Rica Hotels
Kategori:Scandic Hotels
Kategori:Hoteller i Nordland
Kategori:Byggverk i Rana
Kategori:Næringsliv i Rana
Kategori:Fredete byggverk i Nordland
Kategori:Sveitserstil
Kategori:Byggverk fullført i 1890
Kategori:1890 i Norge
Kategori:1928 i Norge
Kategori:Ole Falck Ebbell
Kategori:Nordlands samferdselshistorie
Kategori:Samferdsel i Rana